WHAUP พบนักลงทุน “OppDay” ส่งซิกปี 66 ผลงานแกร่ง
WHAUP ร่วมงานพบนักลงทุน “Opportunity Day” ส่งสัญญาณภาพรวมปี 66 ฟื้นตัว รับค่า FT ปรับขึ้นต่อเนื่อง ดีมานด์น้ำพุ่งสูง
WHAUP ร่วมงานพบนักลงทุน “Opportunity Day” ส่งสัญญาณภาพรวมปี 66 ฟื้นตัว รับค่า FT ปรับขึ้นต่อเนื่อง ดีมานด์น้ำพุ่งสูง
13 ธ.ค. 2565

นายสมเกียรติ เมสันธสุวรรณ ประธานเจ้าหน้าที่บริหาร พร้อมด้วย นายประพนธ์  ชินอุดมทรัพย์ ประธานเจ้าหน้าที่ฝ่ายการเงิน บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP ร่วมนำเสนอข้อมูลบริษัทฯ ภายในงานบริษัทจดทะเบียนพบนักลงทุน (Opportunity Day) ณ อาคาร ดับบลิวเอชเอ ทาวเวอร์  ภายหลังประกาศผลการดำเนินงานงวดไตรมาส 3/65 มีรายได้และส่วนแบ่งกำไรปกติ 691 ล้านบาท และมีกำไรปกติ (Normalized Net Profit) 90 ล้านบาท ส่วนของผลการดำเนินงาน 9 เดือนแรกปี 65 มีรายได้และส่วนแบ่งกำไรปกติ 2,136 ล้านบาท และมีกำไรปกติ (Normalized Net Profit) 424 ล้านบาท
พร้อมส่งสัญญาณภาพรวมธุรกิจในปี 66 ว่ามีแนวโน้มที่จะฟื้นตัวดีขึ้นเมื่อเทียบกับปี 65 ทั้งนี้เป็นผลมาจากค่า FT ที่มีแนวโน้มจะได้รับการปรับขึ้นต่อเนื่องเพื่อสะท้อนการเพิ่มของต้นทุนก๊าซ ขณะที่ธุรกิจน้ำก็มีดีมานด์ความต้องการใช้ที่เพิ่มสูงขึ้น  ส่วนธุรกิจพลังงานแสงอาทิตย์บนหลังคา (Solar Rooftop) ก็มีการขยายตัวเพิ่มขึ้นอย่างต่อเนื่องเช่นกัน